Ingerid Askevold

Ingerid Askevold (født 1886, død 1981) var en norsk husstellærer, ansatt i Statens opplysningskontor i husstell, og foregangskvinne i å bruke film til å formidle husstell og matlaging.

Biografi 
Askevold var utdannet husstellærerinne fra Statens lærerindeskole i husstell på Stabekk. Etter endt utdannelse i 1915 formidlet hun faget gjennom foredrag, gjennom radioprogrammet Piketimen, og som redaktør og forfatter av kokebøker og oppskriftshefter.

I 1967 fikk hun Kongens fortjenstmedalje i gull for sitt opplysningsarbeid.

Norske husstellfilmer 
Askevold så tidlig potensial i å bruke film som formidlingskanal, og laget sine første filmer på vegne av Norske Kvinners Sanitetsforening på slutten av 1930-tallet. Som ansatt i Statens opplysningskontor i husstell (nå en del av SIFO) var hun senere med på å lage rundt tjue av disse informasjons- og opplæringsfilmene.

Filmene tok for seg temaer som matlaging, barneoppdragelse og vask og stell av hjemmet.

Erfaringen til Askevold fra å lage hustellfilmer gjorde at hun også bidro med faglig ekspertise til å lage de norske husmorfilmene på 1950- og 60-tallet. Dette var en serie med humoristiske spillerfilmer iblandet reklame, som ble vist gratis på kino på dagtid, og som hadde som formål å reklamere for nye produkter for husmødre.

Filmografi 
Regi:

 Oppdeling av halv gris (1956)
 Gode oppbevaringsmåter : lettvint konservering av frukt og bær (1956)
 Gode oppbevaringsmåter : dypfrysing av bær og grønnsaker (1955)
 God mat på pene fat (1953)
 Dypfrysing: kjøtt bakværk bær grønnsaker (ca. 1950)
 Vårt kjøkken (1950)
 Fra frukt eller bær til gelé (1950)
 Rensking av fersk sild (1948)
 Vann (1948)
 Gjærdeig: wienerkringle (1948)
 Fellesvaskerier (1947)
 Gjærdeig: loff og rundstykker (ca. 1946)
 Dampsafting (ca.1946)
 Kyllingslakt (ca. 1946)
 I krigens tunge år (ca. 1946)
 Stell barnet godt (ca. 1941)
 Vi dyrker poteter og vi bruker poteter (1940)
 Spekesild i den daglige kosten (ca. 1938)
 Friske barn i lek og arbeid (ca. 1937)

Manus

  Fra korn til brød (1957)
 Oppdeling av halv gris (1956)
 Slik gjorde Fru Berg (1952)
 Stell barnet godt (ca. 1941)

Voice-over

 Riktige arbeidsstillinger i hjemmet (1958)

Fagredaktør

  Slik kan det gjøres (1953)
 Slik gjorde Fru Berg (1952; reklamefilm)

Referanser

Eksterne lenker 
 Filmen "Vårt kjøkken"

Norske regissører
Kongens fortjenstmedalje i gull